കൾസൂബായി

മഹാരാഷ്ട്രയിൽ സ്ഥിതി ചെയ്യുന്ന പശ്ചിമഘട്ടത്തിലെ ഒരു മലയാണ് കൾസൂബായി (മറാഠി: कळसूबाई शिखर). മഹാരാഷ്ട്രയിലെ ഏറ്റവും ഉയരം കൂടിയ സ്ഥലമാണ് 1,646 മീറ്റർ (5,400 അടി) ഉയരത്തിൽ സ്ഥിതി ചെയ്യുന്ന കൾസൂബായി കൊടുമുടി. ഇതിന്റെ നെറുകയിലായി പ്രശസ്തമായ കൾസൂബായി ക്ഷേത്രം സ്ഥിതി ചെയ്യുന്നു.
പേരിനു പിന്നിൽ
കൾസൂബായി ക്ഷേത്രം|thumb|left
കൾസൂബായി, രത്നാബായി, കത്രബായ് എന്നീ മൂന്ന് സഹോദരിമാരിൽ ഒരാളുടെ പേരിലാണ് ഇത് അറിയപ്പെടുന്നത്. പണ്ട് കൾസൂ എന്നു പേരായ ആദിവാസി പെൺകുട്ടി ഈ മലയുടെ മുകളിലേക്ക് തനിയെ നടന്ന് കയറുകയും ഒരുപാട് കാലം അവിടെ താമസിച്ചുവെന്നും ആണ് ഐതിഹ്യം. അവൾക്ക് എന്ത് സംഭവിച്ചു എന്നത് ഒരു രഹസ്യമായി തുടരുന്നു.എന്നാൽ താമസിയാതെ നാട്ടുകാർ അവളെ ഒരു ദേവതയായി ആരാധിക്കാൻ തുടങ്ങി. ഈ മലയുടെ ഏറ്റവും ഉയർന്ന ഭാഗത്ത്  കൾസൂബായി പതിഷ്ഠയായി ഒരു ചെറിയ ക്ഷേത്രം നിലകൊള്ളുന്നു.https://www.firstpost.com/art-and-culture/in-the-marathi-short-film-kalsubai-a-visual-dialogue-between-past-and-present-evokes-the-legend-of-goddess-kalsu-9666201.html

സ്ഥാനം
ഹരിശ്ചന്ദ്രഗഡ് വന്യജീവി സങ്കേതത്തിലാണ് കൾസൂബായി മല സ്ഥിതി ചെയ്യുന്നത്. നാസിക് ജില്ലയിലെ ഇഗത്പുരി താലൂക്കിന്റെയും അഹമ്മദ്‌ നഗർ ജില്ലയിലെ അകോലെ താലൂക്കിന്റെയും അതിരായി ഈ മല നീണ്ടൂകിടക്കുന്നു. പ്രശസ്ത വിനോദ സഞ്ചാരകേന്ദ്രമായ ഭണ്ഡാർദര ഇതിന്റെ സമീപപ്രദേശത്താണ്. 

മലകയറ്റം ഇഷ്ടപ്പെടുന്നവരും കൾസൂബായി ക്ഷേത്ര ഭക്തരും വന്യജീവി പ്രേമികളും വർഷത്തിൽ ഉടനീളം ഇവിടം സന്ദർശിക്കാറുണ്ട്.
ചിത്രശാല

അവലംബം